Turkye kap Duitsland oor Herero-volkslagting | Maroela Media
Turkye kap Duitsland oor Herero-volkslagting
Duitsland moet voordat hy vinger wys na Turkye sy eie volksmoorde verwerk.
Dié woorde kom van pres. Tayyip Erdogan van Turkye, nadat die Bundestag, die Duitse parlement, die slagting van Armeniërs tussen 1915 en 1923 as volksmoord verklaar het. Erdogan het verder gesê Turkye moet ophou om die grenslyn vir Europa se probleme te wees.
Erdogan het Duitsland versoek om te erken dat die gebeure in die voormalige Duits-Wes-Afrika (vandag Namibië) van 1904 tot 1908 'n volksmoord was op die Herero's. Duisende Herero's en Namas het hul lewens verloor en genl. Lothar von Trotha, Duitse militêre bevelhebber, het die rebellie genadeloos beëindig.
Duitsland het in 2004 by monde van Heidi Wieczorek-Zeul, die destydse minister van ekonomiese ontwikkeling, 'n verklaring uitgereik wat na aan 'n verskoning was, maar sonder die amptelike erkenning van die Bundestag. Dit gaan oor geld en eise en Duitsland vrees groot eise. Nietemin het die Duitse parlement in 2015 die slagting in die voormalige Duitse kolonie as 'n "rasse-oorlog" erken.
Erdogan het dit duidelik gestel dat hy teleurgesteld is in die Duitse kanselier, Angela Merkel. Hy het Duitsland gewaarsku dat hy in Turkye 'n belangrike vriend kan verloor. Erdogan het sanksies teen Duitsland ook nie uitgesluit nie.
Clinton reeds genoeg steun vir Demokrate-benoeming
Ouch! Dit het seker seergemaak.
Is dit tyd dat ons die Britte voorstok kry oor die 38000 sterftes van vroue en kinders tydens die Anglo-boere oorlog in die Konsentrasiekampe? Daar was 55 konsentrasiekampe, 120 oorgangskampe. Grootste kamp in Natal wat 8000 mense gehuisves het. Dan al die wesie na die oorlog.
Ek stem saam – Maar hulle tyd gaan kom. Nie een van hulle offisiere was ooit gestraf soos wat die Nazi's gestraf was in Duitsland nie. Hulle gaan nog swaarkry want wast jy saai sal jy maai.Dit is hoogtyd sou ek se. Kan Maroela /Solidariteit dalk so -iets aanhandig maak? Dit is ook mos nou lank genoeg terug?
Die turke moet ook nie vinger wys nie hulle het ook maar andergelowe vertrap daarom het Griekeland ontstaan. Die Engelse het ook maar Suid Wes gegaps en die bevolking daar gejag. Soos hulle ons Boesmans gejag het van daai troepe het kompetiesies gehou elke aand was die kleinmensies getel. Soos hulle nou nog fisante jag. Dis ook in Turkye waar die wereldorde gestig is.